Joonas Laurikainen

Joonas Laurikainen (s. 19. toukokuuta 1983 Turku) on suomalainen jalkapalloilija ja futsalpelaaja. Hänen pelipaikkansa on keskikenttäpelaaja. Hän edustaa futsalissa porilaista FC Jazzia. Aikaisemmin hän on pelannut Futsal-liigaa myös Turun Pallokerhossa.

Laurikainen on pelannut Veikkausliigassa kolmena kautena yhteensä 40 ottelua: Interissä hän pelasi kolme ottelua kaudella 2005 ja Jarossa 11 ottelua kaudella 2008 ja 26 kaudella 2009. Liigamaaleja hän on tehnyt viisi, joista jokaisen Jarossa.http://www.veikkausliiga.hs.prewise.com/ennatykset_index.htmhttp://www.veikkausliiga.hs.prewise.com/Player.aspx?ID=13001284 Lisäksi Laurikainen on edustanut urallaan muun muassa Pallo-Iiroja (2004) sekä ruotsalaisia Moraa (2006) ja Hudiksvallia (2007). Jazziin hän siirtyi kaudeksi 2010 kolmivuotisella sopimuksella. Laurikainen toimi pelaamisen ohella seuran junioripäällikkönä.http://fcjazzjuniorit.sporttisaitti.com/tiedotearkisto/?num=16288

Suomen futsalmaajoukkueessa Laurikainen pelasi ensimmäisen kerran vuonna 2006. Hän on tehnyt 32 maaottelussaan 13 maalia, joilla hän on viidennellä sijalla eniten maaleja Suomen maajoukkueessa tehneiden pelaajien listalla. Laurikainen valittiin Suomen vuoden futsalpelaajaksi vuonna 2008.   Viitattu 10.10.2012.

Laurikaisen isä on jalkapallovalmentaja Mika Laurikainen.

 Lähteet 

Luokka:Suomalaiset jalkapalloilijat
Luokka:Suomalaiset futsalpelaajat
Luokka:Vuonna 1983 syntyneet
Luokka:Elävät henkilöt